หุ้น 3M ร่วง ทำไมไม่เป็นอย่างที่เราคิด?
1-ล่าสุดหลังจากงบออก ราคาหุ้น 3M ปิดร่วงลง 7.8% ภายใน 2 วัน ท่ามกลางสถานการณ์ไวรัสโคโรนา  2-ซึ่งสวนทางกับความคิดแรกของหลายคน ที่หุ้นควรจะพุ่งขึ้น เพราะความต้องการหน้ากากอนามัย  3-เรื่องทั้งหมดเกิดจาก 3M ได้ประกาศผลประกอบการล่าสุดที่น่าผิดหวัง และกำไรปี 2020 อาจต่ำกว่าที่นักวิเคราะห์คาดการณ์
30 ม.ค. 2563

หุ้น 3M ร่วง ทำไมไม่เป็นอย่างที่เราคิด? /โดย ลงทุนแมน
1-ล่าสุดหลังจากงบออก ราคาหุ้น 3M ปิดร่วงลง 7.8% ภายใน 2 วัน ท่ามกลางสถานการณ์ไวรัสโคโรนา
2-ซึ่งสวนทางกับความคิดแรกของหลายคน ที่หุ้นควรจะพุ่งขึ้น เพราะความต้องการหน้ากากอนามัย
3-เรื่องทั้งหมดเกิดจาก 3M ได้ประกาศผลประกอบการล่าสุดที่น่าผิดหวัง และกำไรปี 2020 อาจต่ำกว่าที่นักวิเคราะห์คาดการณ์
4-สาเหตุมาจากภาวะเศรษฐกิจที่ชะลอตัวของจีน โดยเฉพาะภาคยานยนต์และอิเล็กทรอนิกส์
5-ปี 2019 บริษัท 3M มีรายได้ 9.9 แสนล้านบาท ลดลง 2% มีกำไร 1.4 แสนล้านบาท ลดลง 15%
6-สัดส่วนรายได้จากธุรกิจ Health Care ซึ่งหน้ากากอนามัยก็อยู่ในหมวดนี้ คิดเป็น 23% ของรายได้ทั้งหมด
เติบโต 9%
7-อย่างไรก็ตาม รายได้หลักของ 3M ส่วนใหญ่จะมาจากธุรกิจอื่น เช่น อุตสาหกรรม ความปลอดภัย และอิเล็กทรอนิกส์ ซึ่งคิดเป็น 66% ของรายได้ทั้งหมด กลับลดลง 6% จากปีก่อน
8-ถึงการระบาดของไวรัสโคโรนา ทำให้ความต้องการหน้ากากถีบตัวสูงขึ้นจนสินค้าขาดตลาด
9-แต่อาจไม่ช่วยให้กำไรของ 3M ฟื้นตัวได้มากนัก เพราะไวรัสจะส่งผลลบต่อโรงงานอุตสาหกรรมในจีนมากกว่า ซึ่งเป็นแหล่งรายได้หลักของบริษัท
10-เรื่องนี้ทำให้คิดได้ว่า เวลาเราจะลงทุนอะไร ควรจะเข้าใจตัวธุรกิจที่ลงทุนจริงๆ ว่าสัดส่วนรายได้หลักคืออะไร
ไม่อย่างนั้นเราอาจเข้าใจผิดไปกับเหตุการณ์ตรงหน้า เหมือนหุ้น 3M ..
----------------------
Blockdit โซเชียลมีเดีย รูปแบบใหม่
----------------------
References
-
-